**REPUBLIKA HRVATSKA**

**SREDNJA ŠKOLA „AUGUST ŠENOA“ GAREŠNICA**

KLASA: 602-03/21-01/21

URBROJ: 2123/01-23-01-21-1

Garešnica, 9. studenoga 2021. godine

Temeljem članka 37. Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka (u nastavku: Uredba (EU) 2016/679) te o stavljanju izvan snage Direktive 95/46/EZ (Opća uredba o zaštiti podataka), članka 1. Zakona o provedbi Opće uredbe o zaštiti podataka („Narodne novine“, broj 42/18.), članka 14. Pravilnika o obradi i zaštiti osobnih podataka i članka 65. Statuta Srednje škole „August Šenoa“ Garešnica, ravnatelj Srednje škole „August Šenoa“ Garešnica donosi

**O D L U K U**

**O IMENOVANJU SLUŽBENIKA ZA ZAŠTITU OSOBNIH PODATAKA**

I.

Sandra Štokić, diplomirana pravnica, zaposlena na radnom mjestu tajnice škole, imenuje se službenicom za zaštitu osobnih podataka (dalje u tekstu: službenica) u Srednjoj školi „August Šenoa“ Garešnica.

II.

Imenovana službenica, na primjeren način i pravodobno, uključuje se u sva pitanja u pogledu zaštite osobnih podataka u Srednjoj školi „August Šenoa“ Garešnica.

Srednja škola „August Šenoa“ Garešnica (voditelj obrade) podupire službenicu u izvršavanju zadaća i pruža joj potrebna sredstva za izvršenje tih zadaća i ostvarivanje pristupa osobnim podacima i postupcima obrade te za održavanje njezinog stručnog znanja.

Srednja škola „August Šenoa“ Garešnica (voditelj obrade) ne smije ju razriješiti dužnosti ili kazniti zbog izvršavanja njezinih zadaća. Službenica izravno odgovara ravnatelju Škole.

III.

Službenica ima obvezu tajnosti ili povjerljivosti glede obavljanja svojih zadaća, a sve u skladu s Uredbom (EU) 2016/679  te drugih odredaba Unije i Zakona o provedbi Opće uredbe o zaštiti podataka.

Službenica može ispunjavati i druge zadaće i dužnosti. U tom slučaju voditelj obrade ili izvršitelj obrade osiguravaju da takve zadaće i dužnosti ne dovedu do sukoba interesa.

IV.

Službenica obavlja najmanje sljedeće zadaće:

* informira i savjetuje voditelja obrade ili izvršitelja obrade te zaposlenike koji obavljaju obradu o njihovim obvezama u skladu s Uredbom (EU) 2016/679  te drugim odredbama Unije i  Zakonom o provedbi Opće uredbe o zaštiti podataka,
* prati poštovanje Uredbe (EU) 2016/679  te drugih odredaba Unije i Zakona o provedbi Opće uredbe o zaštiti podataka i politiku voditelja obrade ili izvršitelja obrade u odnosu na zaštitu osobnih podataka, uključujući raspodjelu odgovornosti, podizanje svijesti i osposobljavanje osoblja koje sudjeluje u postupcima obrade te povezane revizije,
* pruža savjete, kada je to zatraženo, u pogledu procjene učinka na zaštitu podataka i praćenje njezina izvršavanja u skladu s člankom 35. Uredbe (EU) 2016/679 i Zakona o provedbi Opće uredbe o zaštiti podataka,
* surađuje s Agencijom za zaštitu osobnih podataka,
* djeluje kao kontaktna točka za Agenciju za zaštitu osobnih podataka o pitanjima u pogledu obrade, što uključuje i prethodno savjetovanje iz članka 36. Uredbe (EU) 2016/679 te savjetovanje, prema potrebi, o svim drugim pitanjima.

V.

Službeni kontakt podaci službenice su:

* Adresa: Kolodvorska 6, Garešnica
* Telefon: 043/445-483
* E-mail: tajnica@ss-asenoa.hr.

Kontaktni podaci biti će objavljeni i javno dostupni na web stranici Škole te priopćeni Agenciji za zaštiti osobnih podataka.

VI.

Stupanjem na snagu ove Odluke prestaje važiti Odluka o imenovanju službenika za zaštitu podataka, KLASA: 602-03/18-01/30, URBROJ: 2123/01-23-01-18-1 od 31. prosinca 2018. godine.

VII.

Ova Odluka objavit će se na oglasnoj ploči Škole, a na web stranici Škole objavit će se kontakt podaci.

VIII.

Ova Odluka stupa na snagu danom donošenja.

 RAVNATELJ

 Robert Kelečić, dipl. oec., v.r.